section_heading: Mitologija i interpretacije
paragraph_text: U srcu serije nalazi se vrlo kompleksna i tajanstvena priča koja je izazvala brojna pitanja i rasprave među gledateljima širom svijeta.<ref> Ohrabreni radnjama samih scenarista i članova glumačke ekipe, koje su uključivale pravu interakciju s obožavateljima preko Interneta, gledatelji i televizijski kritičari obilno su teoretizirali i pokušavali otkriti sve misterije. U najvećem broju slučajeva, teorije su se vrtile oko prirode samog otoka, izvornom nastanku Dimnog čudovišta i podrijetlu "Drugih", značenju brojeva i razlogu pada aviona. Nekoliko učestalih teorija obožavatelja bilo je negirano od strane autora J.J. Abramsa, pogotovo one da su preživjeli putnici leta Oceanic 815 zapravo mrtvi i da se nalaze u čistilištu.<ref> Lindelof je negirao teorije da su izvanzemaljci povezani s otokom, kao i one da se cjelokupna radnja događa u umu jednog od likova. Carlton Cuse negirao je teoriju da je cijeli otok zapravo pozornica "reality showa" u kojem sudjeluju preživjeli.<ref>